turjo4nis/wikipedia-bn-dump-20250701 huggingface dataset:
অ্যালেক্স জেমস (অধ্যাপক)

অ্যালেক্স জেমস হলেন একজন ভারতীয় বিজ্ঞানী যিনি স্কুল অফ ইলেকট্রনিক সিস্টেমস অ্যান্ড অটোমেশনের AI হার্ডওয়্যারের অধ্যাপক এবং ডিজিটাল ইউনিভার্সিটি কেরালার (IIITM-K) ডিন পদে আছেন। তিনি কোচির মেকার ভিলেজের ভারপ্রাপ্ত অধ্যাপক, এবং ইন্টেলিজেন্ট আইওটি সেন্সর কেন্দ্রের ও গ্রাফিন নিয়ে কাজ করা ইন্ডিয়া ইনোভেশন সেন্টারের প্রধান তদন্তকারী। ইলেকট্রিক্যাল এবং ইলেকট্রনিক্স ইঞ্জিনিয়ারিং ক্ষেত্রে অসামান্য অবদানের জন্য এলসেভিয়ার বিভি কর্তৃক প্রকাশিত বিশ্বের শীর্ষ ২% বিজ্ঞানীদের তালিকায় তিনি স্থান করে নিয়েছেন। বৈজ্ঞানিক ক্ষেত্র যেমন মেমরিস্টিভ সিস্টেম, এআই হার্ডওয়্যার, নিউরোমরফিক ভিএলএসআই (ভেরি-লার্জ-স্কেল ইন্টিগ্রেশন) সিস্টেম, ইন্টেলিজেন্ট ইমেজিং এবং মেশিন লার্নিং ও এনালগ ইলেকট্রনিক্সে তিনি বিশেষভাবে পারদর্শী।

শিক্ষা এবং কর্মজীবন 
জেমস কুইন্সল্যান্ড মাইক্রো অ্যান্ড ন্যানোটেকনোলজি সেন্টার, গ্রিফিথ ইউনিভার্সিটি, ব্রিসবেন, অস্ট্রেলিয়া থেকে তার পিএইচডি ডিগ্রি অর্জন করেন। তিনি আইইটি ভিশন ও ইমেজিং নেটওয়ার্কের সদস্য ছিলেন এবং বিসিএস ফেলোদের টেকনিক্যাল অ্যাডভাইজরি গ্রুপের (এফ-টিজি) অন্যতম সদস্য। তিনি IEEE কেরালা সেকশন সার্কিটস অ্যান্ড সিস্টেম সোসাইটির প্রধান প্রতিষ্ঠাতা এবং ব্রিটিশ কম্পিউটার সোসাইটি (FBCS) এবং ইনস্টিটিউশন অফ ইঞ্জিনিয়ারিং অ্যান্ড টেকনোলজির একজন ফেলো। তিনি ইনফরমেশন ফিউশন (২০১০-২০১৪), এলসেভিয়ারের সম্পাদকীয় বোর্ডের সদস্য এবং HCIS (২০১৫-২০২০) স্প্রিংগারের সহযোগী সম্পাদক ছিলেন; এবং কম্পিউটেশনাল ইন্টেলিজেন্সে IEEE ট্রান্জেকশন্স অন ইমারজিং বিষয়ে অতিথি সহযোগী সম্পাদক (২০১৭) ছিলেন। বর্তমানে তিনি IEEE Access, Frontiers in Neuroscience, এবং IEEE ট্রান্জেকশন্স অন সার্কিট্স এন্ড সিস্টেম ১: রেগুলার পেপার জার্নাল-এর সহযোগী সম্পাদক হিসেবে দায়িত্ব পালন করছেন।

পুরস্কার ও সম্মাননা 
জেমস ননলাইনার সার্কিট এবং সিস্টেমের IEEE CASS টেকনিক্যাল কমিটির সদস্য, IEEE CASS টেকনিক্যাল কমিটি অন সেলুলার ন্যানোস্কেল নেটওয়ার্ক এবং মেমরিস্টর অ্যারে কম্পিউটিং, IEEE কনজিউমার টেকনোলজি সোসাইটি টেকনিক্যাল কমিটি অন কোয়ান্টাম ইন কনজিউমার টেকনোলজি (QCT), টেকনিক্যাল কমিটি অন মেশিন লার্নিং, সিই(এমডিএ)-তে ডিপ লার্নিং ও এআই এবং বিসিএস ফেলো টেকনিক্যাল অ্যাডভাইজরি গ্রুপ (এফ-টিএগ) এর সদস্য।

জেমসকে ২০২০-২১ সালের জন্য IEEE সার্কিটস অ্যান্ড সিস্টেম সোসাইটি (IEEE CASS) কর্তৃক IEEE ট্রান্জেকশন্স অন সার্কিট্স এন্ড সিস্টেম ১: রেগুলার পেপার জার্নাল-এর সেরা সহযোগী সম্পাদকের পুরস্কার দেওয়া হয়। তিনি ২০১৭ সাল থেকে জার্নালটির একজন সহযোগী সম্পাদক হিসেবে আছেন। এছাড়াও তিনি PeerJ CS এর সম্পাদকীয় বোর্ডের সদস্য এবং IEEE এর একজন সিনিয়র সদস্য, ACM এর আজীবন সদস্য, HEA এর সিনিয়র ফেলো হিসেবে ভূষিত হয়েছেন।

তথ্যসূত্র

বহিঃসংযোগ 

 ওয়ার্ল্ডক্যাটে জেমস, অ্যালেক্স পাপ্পাচেন

ভারতীয় বিজ্ঞানী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
জীবিত ব্যক্তি
ভারতীয় বৈজ্ঞানিক লেখক
তড়িৎ প্রকৌশলী
অলজবস

অলজবস বাংলাদেশের রাষ্ট্রীয় মালিকানাধীন একমাত্র পরিপূর্ণ চাকরি বাতায়ন যেখানে চাকরির তথ্য প্রাপ্তি, আবেদন থেকে শুরু করে চাকরিতে যোগদান পর্যন্ত প্রয়োজনীয় সহায়তা পাওয়া যায় । এই চাকরি বাতায়ন টি রাষ্ট্রীয় টেলিযোগাযোগ সেবাদাতা সংস্থা টেলিটক বাংলাদেশ লিমিটেড এর দ্বারা পরিচালিত । অলজবস এর মাধ্যমে প্রায় সকল ধরনের সরকারি চাকুরীর পাশাপাশি বেসরকারি চাকুরীর তথ্যাদি ও রয়েছে । ডিজিটাল বাংলাদেশ গঠনে কাজ করছে অল জবস ।

ইতিহাস 
২০০৪ সালে যাত্রা শুরু করা টেলিটক এর মাধ্যমে সরকারি চাকুরীর আবেদন করা গেলেও "সময় শ্রম ও অর্থ সাশ্রয় করুন" শ্লোগানে পরবর্তীতে "অল জবস বাই টেলিটক" নামে আলাদা একটি ব্র্যান্ড চালু করে টেলিটক যার ফলে চাকুরি প্রার্থীরা সহজেই তাদের চাহিদা পূরণ করতে পারে ।

বিশেষ সেবাসমূহ 

বাংলাদেশের প্রথম পূর্ণাঙ্গ রাষ্ট্রীয় চাকরি বাতায়ন টেলিটক অল জব পোর্টাল যাতে প্রায় সকল সরকারি চাকরির বিজ্ঞপ্তির খবরের পাশাপাশি বেসরকারি সংস্থাসমূহের চাকরির বিজ্ঞপ্তির তথ্য ও পাওয়া যায় ‌। তাছাড়া এর মাধ্যমে অনলাইনে চাকরির আবেদন, প্রবেশপত্র সংগ্রহ, ফলাফল জানা ইত্যাদি করা যায়।
তবে এর বিশেষ কিছু সুবিধা হলঃ
 যাচাই করণঃ এখানে চাকুরি প্রার্থীদের বিভিন্ন তথ্য দ্রুত যাচাই হয় কারণ বাংলাদেশের পাবলিক পরীক্ষার ফলাফল গুলো টেলিটক দ্বারা সংরক্ষিত
 ২ মিনিটে আবেদনঃ এখানেচাকুরিপ্রারথিরা নিজস্ব তথ্য, সনদ ইত্যাদি একবার আপলোড করে নিলে এর পর থেকে আর বার বার তথ্য পূরণ বা আপলোড করতে হয় না, দ্রুত আবেদন করা যায়
 দক্ষতা উন্নয়ন পাঠঃ চাকুরি প্রার্থীদের দক্ষতা উন্নয়নে অনলাইনে প্রশিক্ষণ সেবা প্রদান ।

আরও দেখুন 
 বাংলাদেশ টেলিকমিউনিকেশন্স কোম্পানি লিমিটেড
 বাংলাদেশ টেলিযোগাযোগ নিয়ন্ত্রণ কমিশন
 টেলিফোন শিল্প সংস্থা
 বঙ্গবন্ধু-১
 টেলিটক

তথ্যসূত্র 

২০০৪-এ বাংলাদেশে প্রতিষ্ঠিত
বাংলাদেশী মার্কা
মাইয়া ওয়েইনস্টক

মাইয়া ওয়েইনস্টক হলেন একজন মার্কিন বিজ্ঞান লেখক ও লেগো নিয়ে উৎসাহী একজন ব্যক্তি, যিনি ক্যামব্রিজ, ম্যাসাচুসেটসে বসবাস করেন। তিনি ১৯৯৯ সালে ব্রাউন ইউনিভার্সিটি থেকে স্নাতক হন, এবং বর্তমানে এমআইটি নিউজের উপ-সম্পাদক হিসেবে দায়িত্ব পালন করছেন।

জীবনী 
এমআইটিতে কাজ করার আগে, তিনি ব্রেইনপপ-তে কাজ করতেন, SPACE.com এবং অন্যান্য কয়েকটি বিজ্ঞান প্রকাশনার সম্পাদক ছিলেন।

২০১৪ সালে, ওয়েইনস্টক দ্য নিউ ইয়র্ক টাইমসের জুডিথ নিউম্যান কর্তৃক "একজন উইকিপিডিয়ান যিনি অনলাইন বিশ্বকোষে লিঙ্গ ভারসাম্যহীনতা সম্পর্কে সচেতনতা বৃদ্ধিতে সহায়ক ভূমিকা পালন করেছেন" হিসাবে উল্লেখিত হন; তার নিবন্ধটি অবিলম্বে উইকিপিডিয়ার উল্লেখযোগ্য নীতি অনুসারে অন্যান্য উইকিপিডিয়া সম্পাদকদের নিউম্যান সম্পর্কে একটি নিবন্ধ তৈরি করতে প্ররোচিত করেছে।

তার সম্পাদনার কাজ ছাড়াও, ওয়েইনস্টক বেশ কয়েক বছর উইকিপিডিয়ায় অবদান রেখেছেন এবং উইকিপিডিয়া সাইটের সম্পাদক ও নিবন্ধের মধ্যে লিঙ্গ ব্যবধান কমানোর প্রচেষ্টায় জড়িত ছিলেন। এই কাজের মধ্যে অ্যাডা লাভলেস ডে-তে একটি এডিট-আ-থন-এ কাজ করাও অন্তর্ভুক্ত ছিল।

লেগো মিনি-ফিগারের একজন ভক্ত, তিনি প্রথমে জীবিত বিজ্ঞানীদের জন্য এগুলি তৈরি করতে শুরু করেছিলেন। তিনি "লিগ্যাল জাস্টিস লীগ" নামক এটি লেগো আইডিয়াস প্রতিযোগিতায় একটি মডেল জমা দিয়েছিলেন যেখানে লেগো ইট দিয়ে তৈরি একটি কোর্টরুমের মতো দেখতে স্যান্ড্রা ডে ও'কনর, রুথ ব্যাডার গিন্সবার্গ, সোনিয়া সোটোমায়ার এবং এলেনা কাগানের ক্ষুদ্র সংস্করণ ছিলো। জমাদানটি অত্যন্ত রাজনৈতিক বলে প্রত্যাখ্যান করা হয়েছিল।

মার্চ ২০১৭-এ, লেগো ঘোষণা করেছিল যে ওয়েইনস্টকের জমা দেওয়া নকশার উপর ভিত্তি করে তারা নাসার নারীর একটি সেট তৈরি করবে।

২০২২ সালে এমআইটি প্রেস মাইয়া ওয়েইনস্টকের মিলড্রেড ড্রেসেলহাউসের ৩২০-পৃষ্ঠার জীবনী প্রকাশ করে।

আরও দেখুন 

 উইকিপিডিয়া ব্যক্তিত্বদের তালিকা

তথ্যসূত্র

বহিঃসংযোগ 

 
 
 
 

উইকিপিডিয়া ব্যক্তি
মার্কিন উইকিমিডিয়ান
মার্কিন অ-কল্পকাহিনী লেখিকা
মার্কিন বিজ্ঞান লেখক
২১শ শতাব্দীর মার্কিন লেখিকা
জন্মের বছর অনুপস্থিত (জীবিত ব্যক্তি)
জীবিত ব্যক্তি
মার্কিন নারীবাদী
ব্রাউন বিশ্ববিদ্যালয়ের প্রাক্তন শিক্ষার্থী
২১শ শতাব্দীর মার্কিন অ-কল্পকাহিনী লেখক
মুন্দ্রা

মুন্দ্রা হল একটি আদমশুমারী শহর এবং ভারতের গুজরাত রাজ্যের কচ্ছ জেলার মুন্দ্রা তালুকার সদর দফতর। প্রায় ১৬৪০-এর দশকে প্রতিষ্ঠিত, শহরটি তার ইতিহাস জুড়ে একটি গুরুত্বপূর্ণ বাণিজ্য কেন্দ্র ও বন্দর ছিল। বর্তমানে মুন্দ্রা বন্দর ভারতের বৃহত্তম বেসরকারি বন্দর।

অর্থনীতি

মুন্দ্রা অতীতে লবণ ও মশালার ব্যবসায়ের জন্য সুপরিচিত ছিল এবং এখন টাই-ডাই ও ব্লক-প্রিন্টেড টেক্সটাইলগুলির জন্য পরিচিত। পুরানো বন্দরটি আজ কার্যত অকেজো, এবং কেবলমাত্র স্থানীয় ছোট মাছ ধরার নৌকাগুলি পলি দ্বারা ভরাট হয়ে যাওয় জলপথ ও বন্দরটি ব্যবহার করে।

স্থানীয় জনগণের আয়ের প্রধান উৎস হল কৃষি, উদ্যানপালন ও মজুরি। মুন্দ্রায় সর্দারকৃষিনগর দান্তিওয়াড়া কৃষি বিশ্ববিদ্যালয় দ্বারা পরিচালিত একটি খেজুর গবেষণা কেন্দ্র রয়েছে, যা ১৯৬৯ সালে বীজ খামার থেকে রূপান্তরিত হয়েছিল হয়েছিল। বেশ কিছু লোক উত্পাদনকারী সংস্থা, বন্দর ও বিদ্যুৎ কেন্দ্রগুলিতে নিযুক্ত রয়েছে।

আদানি পোর্টস অ্যান্ড এসইজেড লিমিটেডের মালিকানাধীন ও পরিচালিত বিশেষ অর্থনৈতিক অঞ্চল সহ মুন্দ্রা বন্দর হল বৃহৎ বেসরকারি বন্দর।

মুন্দ্রা সংলগ্ন দুটি তাপবিদ্যুৎ কেন্দ্র রয়েছে, টাটা পাওয়ার দ্বারা মুন্দ্রা অতি বৃহৎ বিদ্যুৎ কেন্দ্র ও আদনি পাওয়ার দ্বারা মুন্দ্রা তাপবিদ্যুৎ কেন্দ্র পরিচালিত হয়। এই বিদ্যুৎ কেন্দ্র ২ টি ৮,৬০০ মেগাওয়াটের বেশি বিদ্যুৎ উৎপাদন করে। বিদ্যুৎ কেন্দ্রের জন্য কয়লা মূলত ইন্দোনেশিয়া থেকে আমদানি করা হয়।

তথ্যসূত্র

কচ্ছ জেলার শহর ও নগর
গুজরাটের বন্দর শহর
গুজরাতের বন্দর ও পোতাশ্রয়
মারিয়া সেফিদারি

মারিয়া সেফিদারি হুইসি (জন্ম: ১৯৮২; মাদ্রিদ) ২০২১ সালের ৩ই জুন পর্যন্ত উইকিমিডিয়া ফাউন্ডেশন ট্রাস্টি বোর্ডের চেয়ারম্যান ছিলেন। প্রথম মেয়াদ শেষ হওয়ার পর তিনি পুনরায় ২০১৯ সালের আগস্টে চেয়ারম্যান পদে নির্বাচিত হয়েছিলেন। সেফিদারি ২০১৪ সালে টেকউইক "ওমেনস লিডারশিপ ফেলো" নামে পরিচিত হন। ২০১৮ সালে, আসন্ন ইউরোপীয় কপিরাইট আইন সংস্কার সম্পর্কে তার লেখা একটি প্রবন্ধ ব্যাপকভাবে প্রচারণা পেয়েছিলো।

উইকিপিডিয়া অভিজ্ঞতা 
সেফিদারি উইকিপিডিয়া আবিষ্কার করেন যখন তার ছোট বোন ব্যাখ্যা করে যে এটি এমন একটি ওয়েবসাইট যা যে কেও সম্পাদনা করতে পারে। তিনি অনলাইন সংবাদপত্র eldiario.es-এর সাথে একটি সাক্ষাৎকারে বলেছিলেন, "যখন আপনি একটি বিষয়ের সাথে জড়িত হতে শুরু করেন, নিবন্ধগুলি উন্নত করতে অনেক ঘন্টা ব্যয় করেন, এবং আপনি দেখতে পান যে উইকিপিডিয়ার নীতিগুলি পরিবর্তন করা উচিত।" পরবর্তীতে তিনি ইংরেজি উইকিপিডিয়ার উইকিপ্রকল্প এলজিবিটি গবেষণা থেকে অনুপ্রেরণা নিয়ে এই বিষয়গুলির সাথে সম্পর্কিত সমস্ত বিষয়বস্তুকে উন্নত ও সংগঠিত করতে এই গোষ্ঠীগুলিকে দৃশ্যমান করতে Wikiproyecto:LGBT চালু করেন। তিনি স্প্যানিশ উইকিপিডিয়ার লিঙ্গ পক্ষপাত বন্ধ করতেও কাজ করেছেন। 

সেফিদারি এছাড়াও উইকিমিডিয়া এস্পানা উইকিমিডিয়া আন্দোলনের স্প্যানিশ অধ্যায়ের একজন প্রতিষ্ঠাতা সদস্য, এবং তিনি এর প্রথম ভাইস প্রেসিডেন্ট হিসেবে সংস্থাটির বোর্ডে দায়িত্ব পালন করেছেন। ২০১২ সালে, তিনি অধ্যায় কমিটির (চ্যাপকম) একজন সদস্য নির্বাচিত হন, এটি উইকিমিডিয়া সম্প্রদায়ের একটি কমিটি যা উইকিমিডিয়া ফাউন্ডেশন ট্রাস্টি বোর্ডকে নতুন জাতীয় বা উপ-জাতীয় অধ্যায়গুলির অনুমোদনের বিষয়ে পরামর্শ দেওয়ার দায়িত্ব পালন করে। ২০১২ সালের মাঝামাঝি সময়ে, সম্প্রদায়ের আলোচনা এবং ফলস্বরূপ ট্রাস্টি বোর্ডের রেজোলিউশনের পরে কমিটির পরিধি প্রসারিত করা হয়েছিল এবং এটি অ্যাফিলিয়েশন কমিটিতে (AffCom) রূপান্তরিত হয়েছিলো। বর্তমানে এখানে বিষয়ভিত্তিক সংস্থা এবং ব্যবহারকারী গোষ্ঠীগুলিকে অন্তর্ভুক্ত করা হয়েছে।

২০১৫ সালে, তিনি কিং জুয়ান কার্লোস ইউনিভার্সিটিতে উইকিমিডিয়া: ডিজিটাল যোগাযোগ, সংস্কৃতি এবং সিটিজেনশিপ প্রোগ্রাম বিষয়ক একটি কনফারেন্সে বক্তব্য দেন। ২০১৭-২০১৮ সালে, তিনি একই বিশ্ববিদ্যালয়ে যোগাযোগ, সংস্কৃতি এবং ডিজিটাল নাগরিকত্বের উপর স্নাতকোত্তর ডিগ্রির অংশ হিসাবে উইকিমিডিয়া স্পেন দ্বারা প্রদত্ত "নেটওয়ার্কে সম্প্রদায়: ইন্টারনেটে সমবায় সৃষ্টি" শৃঙ্খলার দায়িত্বে ছিলেন।

উইকিমিডিয়া ফাউন্ডেশন বোর্ড 
২০১৩ সালের জুনে সেফিদারি উইকিপিডিয়া সম্পাদকদের সম্প্রদায় দ্বারা উইকিমিডিয়া ফাউন্ডেশন পরিচালনা পর্ষদ ট্রাস্টি বোর্ডের সদস্য নির্বাচিত হন। ২০১৫ সালের জুনে তার মেয়াদ শেষ হয়। ২০১৬ সালে তিনি একটি শূন্যপদ পূরণের জন্য বোর্ডে নিযুক্ত হন। ২০১৮ সালের জুলাইয়ে তিনি ট্রাস্টি বোর্ডের চেয়ারম্যান পদে নির্বাচিত হন, এবং ২০২১ সালে বোর্ড থেকে পদত্যাগ না করা পর্যন্ত তিনি এই পদে ছিলেন। ২০২০ সালের মার্চ মাসে, সেফিদারি তার আসন্ন মাতৃত্বের প্রস্তুতির জন্য বোর্ড থেকে চার মাসের ছুটির অনুরোধ করেছিলেন এইসময়ে বোর্ডের ভাইস-চেয়ারম্যান নাটালিয়া টিমকিভ ভারপ্রাপ্ত চেয়ারম্যানের ভূমিকায় দায়িত্ব পালন করছেন।

পেশাদারী কর্মজীবন 
সেফিদারি মনোবিজ্ঞানে স্নাতক ডিগ্রি এবং মাদ্রিদের কমপ্লুটেন্স ইউনিভার্সিটি থেকে ব্যবস্থাপনা ও পর্যটনে স্নাতকোত্তর ডিগ্রি লাভ করেছেন।

তথ্যসূত্র

বহিঃসংযোগ 

 
 সাক্ষাৎকার 

মাদ্রিদের ব্যক্তি
উইকিপিডিয়া ব্যক্তি
জীবিত ব্যক্তি
১৯৮২-এ জন্ম
মুন্দ্রা অতি বৃহৎ বিদ্যুৎ কেন্দ্র

মুন্দ্রা অতি বৃহৎ বিদ্যুৎ কেন্দ্র বা মুন্দ্রা আল্ট্রা মেগা পাওয়ার প্রজেক্ট বা মুন্দ্রা ইউএমপিপি হল ভারতের গুজরাতের কচ্ছ জেলার মুন্দ্রা তালুকায় একটি বিটুমিনাস কয়লাভিত্তিক বিদ্যুৎ কেন্দ্র। এটি ভারতের তৃতীয় বৃহত্তম পরিচালনাগত বিদ্যুৎ কেন্দ্র। বিদ্যুৎ কেন্দ্রের জন্য কয়লা মূলত ইন্দোনেশিয়া থেকে আমদানি করা হয়। বিদ্যুৎকেন্দ্রের জন্য প্রয়োজনীয় জলের উত্স হল কচ্ছ উপসাগর। বিদ্যুৎ কেন্দ্রটি টাটা পাওয়ারের মালিকানাধীন।

ক্ষমতা
বিদ্যুৎ কেন্দ্রটির বিদ্যুৎ উৎপাদনের সক্ষমতা ৪,০০০ মেগাওয়াট। বিদ্যুৎ কেন্দ্রে ৮০০ মেগাওয়াট বিদ্যুৎ উৎপাদনে সক্ষম ৫ টি ইউনিট রয়েছে।

প্রযুক্তি
বিদ্যুৎ কেন্দ্রটি সুপার-ক্রিটিকাল বয়লার প্রযুক্তি ব্যবহার করে। ভারতের অন্যান্য সাব-ক্রিটিকাল বিদ্যুৎ কেন্দ্রের তুলনায়, মুন্দ্রা ইউএমপিপি একই পরিমাণ বিদ্যুৎ উত্পাদন করার জন্য প্রতি বছর ১.৭ মিলিয়ন টন কম কয়লা ব্যবহার করবে। বিদ্যুৎ কেন্দ্রের বয়লারগুলি ডুসান দ্বারা ও টারবাইনগুলি তোশিবা দ্বারা সরবরাহ করা হয়।

ক্রেতা
টাটা পাওয়ার বিদ্যুৎ কেন্দ্রের ৪,০০০ মেগাওয়াট বিদ্যুৎ বিক্রির জন্য একটি বিদ্যুৎ ক্রয় চুক্তিতে প্রবেশ করেছে।

তথ্যসূত্র

গুজরাতের কয়লাভিত্তিক বিদ্যুৎ কেন্দ্র
কচ্ছ জেলার অর্থনীতি
অতি বৃহৎ বিদ্যুৎ কেন্দ্র
টাটা পাওয়ার
২০১২-এ সম্পন্ন শক্তি পরিকাঠামো
২০১২-এ গুজরাতে প্রতিষ্ঠিত
জোজোবেরা বিদ্যুৎ কেন্দ্র

জোজোবেরা বিদ্যুৎ কেন্দ্র হল ভারতের ঝাড়খণ্ড রাজ্যের পূর্ব সিংভূম জেলার জামশেদপুরের কাছে জোজোবেরায় অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি টাটা পাওয়ারের মালিকানাধীন।

ক্ষমতা 
এটির বিদ্যুৎ উৎপাদন ক্ষমতা ৫৪৭.৫ মেগাওয়াট (১x৬৭.৫ মেগাওয়াট, ৪x১২০ মেগাওয়াট)।

বিদ্যুৎ কেন্দ্রটি টাটা স্টিলকে বিদ্যুৎ সরবরাহ করে।

তথ্যসূত্র

বহিঃসংযোগ
 সোর্সওয়াচে জোজোবেরা পাওয়ার প্ল্যান্ট ইউনিট ৫

পূর্ব সিংভূম জেলা
ঝাড়খণ্ডের কয়লাভিত্তিক বিদ্যুৎ কেন্দ্র
জোজোবেড়া

জোজোবেরা হল ভারতের ঝাড়খণ্ড রাজ্যের পূর্ব সিংভূম জেলার জামশেদপুরের নিকটবর্তী ও সন্নিহিত একটি শহর।  এটি জামশেদপুরের একটি সন্নিহিত এলাকা হিসেবে টেলকো কলোনির অধীনে আসে।

অর্থনীতি 
জোজোবেরায় টাটা পাওয়ারের মালিকানাধীন একটি কয়লা-ভিত্তিক তাপবিদ্যুৎ কেন্দ্র রয়েছে। এটির বিদ্যুৎ উৎপাদন ক্ষমতা ৫৪৭.৫ মেগাওয়াট (১x৬৭.৫ মেগাওয়াট, ৪x১২০ মেগাওয়াট)। বিদ্যুৎ কেন্দ্রটি টাটা স্টিলকে বিদ্যুৎ সরবরাহ করে।

তথ্যসূত্র 

উইকিউপাত্তে স্থানাঙ্ক আছে
জামশেদপুর
ট্রম্বে তাপবিদ্যুৎ কেন্দ্র

ট্রম্বে তাপবিদ্যুৎ কেন্দ্র হল ভারতের মহারাষ্ট্র রাজ্যের মুম্বাইয়ের কাছে ট্রম্বেতে অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি টাটা পাওয়ারের মালিকানাধীন।

ক্ষমতা 
এটির ১,৪৩০ মেগাওয়াট বিদ্যুৎ উৎপাদনের ক্ষমতা রয়েছে। এটিতে নিম্নলিখিত উত্পাদন ইউনিট রয়েছে:

 ১৫০ মেগাওয়াট - তেল (ইউনিট ১ থেকে ইউনিট ৪)।
 ৫০০ মেগাওয়াট - কয়লা (ইউনিট ৫)।
 ৫০০ মেগাওয়াট - তেল (ইউনিট ৬, এটি কয়লা-ভিত্তিক ইউনিট রূপান্তরিত হচ্ছে)।
 ১৮০ মেগাওয়াট - গ্যাস ভিত্তিক (ইউনিট ৭)
 ২৫০ মেগাওয়াট - কয়লা (ইউনিট ৮)।

প্রথম ৪ টি ইউনিট বাতিল করা হয়েছে, এবং এগুলি আর বিদ্যুৎ উৎপাদন করছে না।

তথ্যসূত্র 

মুম্বইয়ের ভবন ও স্থাপনা
সোলাপুর সুপার থার্মাল পাওয়ার স্টেশন

সোলাপুর সুপার থার্মাল পাওয়ার স্টেশন হল কয়লা-ভিত্তিক বিদ্যুৎ কেন্দ্র। এটি ভারতের মহারাষ্ট্র রাজ্যের সোলাপুর জেলার ফাতাতেওয়াড়ি ও আহেরওয়াদি গ্রামে অবস্থিত। বিদ্যুৎ কেন্দ্রটি ন্যাশনাল থার্মাল পাওয়ার কর্পোরেশন লিমিটেডের (এনটিপিসিএল) কয়লা-ভিত্তিক বিদ্যুৎ কেন্দ্রগুলির মধ্যে একটি।

ভীমা নদীর উপর উজানি বাঁধের জলাধার থেকে বিদ্যুৎ প্রকল্পের জল সরবরাহ করা হয়।

ক্ষমতা 
বিদ্যুৎ কেন্দ্রটির বিদ্যুৎ উৎপাদন ক্ষমতা ১৩২০ মেগাওয়াট (২x৬৬০ মেগাওয়াট)।  সোলাপুর সুপার থার্মাল পাওয়ার স্টেশনের প্রথম ইউনিটটি  ২০১৭ সালের ২৫শে সেপ্টেম্বর চালু ও বাণিজ্যিক ঘোষণা করা হয়েছিল।

তথ্যসূত্র 

সোলাপুর জেলা
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ব্রোয়েমান বন্দর

ব্রোয়েমান বন্দর হল জার্মান "ব্রেমিশে হ্যাফেন" ব্রোয়েমেন শহর ও ব্রোয়েমারহেভেনের বাণিজ্যিক বন্দর নিয়ে গঠিত। বন্দরগুলি সরকারি সম্পত্তিতে বেসরকারি মর্যাদার একটি কোম্পানি দ্বারা পরিচালিত হয়।

ব্রোয়েমান বন্দর ২০১১ সালে ৬ মিলিয়ন কন্টেইনার এবং ২.১ মিলিয়ন গাড়ি সহ ৬০ মিলিয়ন টনেরও বেশি পণ্য পরিবহন করা হয়েছিল। ব্রোয়েমারহেভেন হারবার হল বিশ্বের ব্যস্ততম গাড়ি পরিবহনকারী বন্দর।

সূত্র ও ওয়েবলিঙ্ক 
 Ludwig Franzius: Die Korrektion der Unterweser (১৮৮৮), সম্পূরক হিসাবে মানচিত্রের একটি সংগ্রহ সহ, Staatsarchiv Bremen- এর রিডিং-রুমে রিজার্ভেশন ছাড়াই উপলব্ধ
 http://www.bremenports.de/files/2/65/128/ZahlenDatenFakten.pdf%5B%5D PDF
 হেনরিখ ফ্লুগেল (১৯১৪, থিসিস): ডাই ডয়েচেন ওয়েলথাফেন হ্যামবুর্গ ও ব্রেমেন । ৪২০ পৃষ্ঠা (পুনঃমুদ্রণ ২০১২,) পাঠ্যের উদাহরণ (পিডিএফ; ২,৩ এমবি)
 www.bremenports.de
 WeserKontor GmbH (26. ফেব্রুয়ার ২০১৪): সেহেফেন এবং সিশিফফাহর্ট → ব্রেমিশে হ্যাফেন
 সেনেটর ফার উইর্টশ্যাফ্ট, আরবিট উন্ড হাফেন (ব্রেমিশ ডিপার্টমেন্ট ফর ইকোনমিক্স অ্যান্ড পোর্টস, ০৬.০৩.২০১৪): নিউস হাফেনকনজেপ্ট সেটজট অউফ নাচালটিগকেট

জার্মানির বন্দর ও পোতাশ্রয়
রাজপট্ট

রাজপট্ট বা রাজবর্ত হলো একটি গভীর-নীল রূপান্তরিত শিলা যা একটি রত্নপাথর হিসাবে ব্যবহৃত হয় এবং এর তীব্র রঙের জন্য প্রাচীনকাল থেকে খুবই মূল্যবান।

খ্রীষ্টপূর্ব সপ্তম সহস্রাব্দের প্রথম দিকে, রাজপট্ট সার-ই সাং খনিতে, শর্তুগাইতে এবং উত্তর-পূর্ব আফগানিস্তানের বাদাখশান প্রদেশের অন্যান্য খনিতে খনন করা হত। 

৭৫৭০ খ্রীষ্টপূর্বাব্দের রাজপট্টের নিদর্শনগুলি ভির্ড়াণাতে পাওয়া গেছে, যা সিন্ধু উপত্যকা সভ্যতার প্রাচীনতম স্থান। সিন্ধু সভ্যতায় (৭৫৭০-১৯০০ খ্রীষ্টপূর্বাব্দ) রাজপট্ট অত্যন্ত মূল্যবান ছিল। মেঃর্গড়ের নব্যপ্রস্তরযুগীয় সমাধিস্থলসমূহে, সেইসাথে ককেশাসে এবং সুদূর মৌরিতানিয়া পর্যন্ত রাজপট্টের পুঁতি পাওয়া গেছে। এটি তুতানখামুনের (১৩৪১-১৩২৩ খ্রীষ্টপূর্ব) অন্ত্যেষ্টিক্রিয়ার মুখোশে ব্যবহৃত হয়েছিল। 

মধ্যযুগের শেষের দিকে, রাজপট্ট ইউরোপে রপ্তানি করা শুরু হয়, যেখানে এটিকে গুঁড়ো করে আল্ট্রামেরিন তৈরি করা হয়, যা সব নীল রঙ্গকগুলির মধ্যে সবচেয়ে ভাল এবং সবচেয়ে ব্যয়বহুল। আল্ট্রামারিন রেনেসাঁ এবং বারোকের কিছু গুরুত্বপূর্ণ শিল্পী দ্বারা ব্যবহার করা হয়েছিল, যার মধ্যে মাসাকিও, পেরুগিনো, টাইটিয়ান এবং ভার্মিয়ার রয়েছে এবং প্রায়শই তাদের পেইন্টিংয়ের কেন্দ্রীয় ব্যক্তিত্ব, বিশেষ করে কুমারী মেরির পোশাকের জন্য সংরক্ষিত ছিল। মধ্যযুগীয় নান এবং লেখকদের দাঁতের টারটারেও আল্ট্রামারিন পাওয়া গেছে।

প্রধান উৎস
আফগানিস্তানের উত্তরপূর্বাঞ্চলের খনি লাপিস লাজুলির প্রধান উৎস। রাশিয়ায় অবস্থিত বৈকাল হ্রদের পশ্চিমের খনিসমূহ থেকে বড় পরিমাণে লাজুলি পাওয়া যায়। পেরুর আন্দিজ পর্বতমালার খনি থেকে প্রাপ্ত লাপিস লাজুলি দিয়ে ইনকা জনগোষ্ঠী অলঙ্কার এবং আর্টিফ্যাক্টস তৈরি করতো। পাকিস্তান, ইতালি, মঙ্গোলিয়া,  যুক্তরাষ্ট্র এবং কানাডায় ক্ষুদ্র পরিমাণে লাপিস লাজুলি খনি থেকে উত্তোলন করা হয়।

তথ্যসূত্র

রত্নপাথর
রূপান্তরিত শিলা
রাইলিন বোল্টন

রাইলিন বোল্টন (জন্ম ১৪ জানুয়ারি ১৯৭৪) একজন অস্ট্রেলীয় হ্যান্ডবল খেলোয়াড়। তিনি ২০০০ গ্রীষ্মকালীন অলিম্পিকে মহিলাদের টুর্নামেন্টে প্রতিদ্বন্দ্বিতা করেছিলেন।

তথ্যসূত্র

বহিঃসংযোগ 
 

১৯৭৪-এ জন্ম
জীবিত ব্যক্তি
উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
অস্ট্রেলীয় মহিলা হ্যান্ডবল খেলোয়াড়
ব্রিসবেনের ক্রীড়াবিদ
কুইন্সল্যান্ডের মহিলা ক্রীড়াবিদ
২০০০ গ্রীষ্মকালীন অলিম্পিকের হ্যান্ডবল খেলোয়াড়
ক্রিশ্চিয়ান বাজান

ক্রিশ্চিয়ান বাজান (জন্ম ১৪ নভেম্বর ১৯৬৭) একজন অস্ট্রেলীয় হ্যান্ডবল খেলোয়াড়। তিনি ২০০০ গ্রীষ্মকালীন অলিম্পিকে পুরুষদের টুর্নামেন্টে প্রতিদ্বন্দ্বিতা করেছিলেন।

তথ্যসূত্র

বহিঃসংযোগ 

 

জীবিত ব্যক্তি
১৯৬৭-এ জন্ম
অস্ট্রেলীয় পুরুষ হ্যান্ডবল খেলোয়াড়
২০০০ গ্রীষ্মকালীন অলিম্পিকের হ্যান্ডবল খেলোয়াড়
ডেভিড রিচার্ডস (ক্রিকেট প্রশাসক)

ডেভিড রিচার্ডস একজন অস্ট্রেলীয় এবং ১৯৮০ থেকে ১৯৯৩ সাল পর্যন্ত অস্ট্রেলীয় ক্রিকেট বোর্ডের প্রাক্তন সিইও এবং ১৯৯৩ থেকে ২০০১ সাল পর্যন্ত আন্তর্জাতিক ক্রিকেট কাউন্সিলের সিইও ছিলেন। .

তথ্যসূত্র 

জন্মের স্থান অনুপস্থিত (জীবিত ব্যক্তি)
অস্ট্রেলীয় প্রধান নির্বাহী
অস্ট্রেলীয় ক্রিকেট প্রশাসক
জীবিত ব্যক্তি
জন্মের বছর অনুপস্থিত (জীবিত ব্যক্তি)
লারা সুপার থার্মাল পাওয়ার স্টেশন

লারা সুপার থার্মাল পাওয়ার স্টেশন হল ভারতের ছত্তিশগড় রাজ্যের রায়গড় জেলার পুসোর তালুকের লারা গ্রামের কাছে অবস্থিত একটি কয়লাভিত্তিক বিদ্যুৎ প্রকল্প। বিদ্যুৎ কেন্দ্রটি এনটিপিসির কয়লাভিত্তিক বিদ্যুৎ কেন্দ্রগুলির মধ্যে একটি।  প্রয়োজনী কয়লার তালাইপল্লি কয়লা ব্লক মান্ড রায়গড় কয়লাক্ষেত্র থেকে এবং প্রয়োজনী জল সারাদিহ ব্যারাজের মাধ্যমে মহানদী থেকে সরবরাহ করা হয়।

ক্ষমতা 
লারা সুপার থার্মাল পাওয়ার স্টেশনের ১৬০০ মেগাওয়াট বিদ্যুৎ উৎপাদন ক্ষমতা রয়েছে।

তথ্যসূত্র

বহিঃসংযোগ
 প্রধানমন্ত্রী এনটিপিসি-এর ছত্তিশগড় বিদ্যুৎ কেন্দ্র দেশকে উৎসর্গ করবেন 

ছত্তীসগঢ়ের কয়লাভিত্তিক বিদ্যুৎ কেন্দ্র
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মো. ইমদাদুল হক

মো. ইমদাদুল হক (মৃত্যু: ১১ নভেম্বর ২০২৩) ছিলেন একজন বাংলাদেশী উদ্ভিদবিজ্ঞানী। তিনি ঢাকা বিশ্ববিদ্যালয়ের উদ্ভিদবিজ্ঞান বিভাগের অধ্যাপক এবং জগন্নাথ বিশ্ববিদ্যালয়ের পঞ্চম উপাচার্য হিসাবে দায়িত্ব পালন করেছেন।

প্রাথমিক জীবন
ইমদাদুল হকের জন্ম পাবনা জেলায়। তিনি ঢাকা বিশ্ববিদ্যালয়ের উদ্ভিদবিজ্ঞান বিভাগ থেকে ১৯৭৮ সালে এমএসসি এবং ১৯৮৮ সালে পিএইচডি ডিগ্রি অর্জন করেন। জার্মানি ও যুক্তরাষ্ট্রের বিশ্ববিদ্যালয়ে তিনি একাধিক পোস্ট ডক্টরাল গবেষণা সম্পন্ন করেছেন।

কর্মজীবন
ইমদাদুল হক ঢাকা বিশ্ববিদ্যালয়ের (ঢাবি) উদ্ভিদবিজ্ঞান বিভাগের একজন অধ্যাপক। অধ্যাপনার পাশাপাশি তিনি ঢাবির জীববিজ্ঞান অনুষদের ডিন, ঢাকা বিশ্ববিদ্যালয় শিক্ষক সমিতির সহ-সভাপতি ও সদস্য, বাংলাদেশ উদ্ভিদবিজ্ঞান সমিতির কোষাধ্যক্ষ ও সাধারণ সম্পাদক, বাংলাদেশ অ্যাসোসিয়েশন ফর প্ল্যান্ট টিস্যু কালচার অ্যান্ড বায়োটেকনোলজির সাধারণ সম্পাদকসহ বিভিন্ন গুরুত্বপূর্ণ পদে দায়িত্ব পালন করেছেন। তিনি একাধিক পেশাজীবী সংগঠনের সদস্য। এছাড়া তিনি বিভিন্ন শিক্ষাপ্রতিষ্ঠানে পরিচালনা পর্ষদের সদস্য হিসেবেও ভূমিকা রেখেছেন।

মো. ইমদাদুল হক ২০২১ সালের ১ জুন পরবর্তী চার বছরের জন্য জগন্নাথ বিশ্ববিদ্যালয়ের উপাচার্য হিসেবে নিয়োগ পান এবং ২ জুন আনুষ্ঠানিকভাবে যোগদানের মধ্যদিয়ে বিশ্ববিদ্যালয়টির পঞ্চম উপাচার্যের দায়িত্বভার গ্রহণ করেন।

গবেষণা ও প্রকাশনা
দেশ-বিদেশে বিভিন্ন জার্নালে তার ৮০টির বেশি গবেষণা প্রবন্ধ প্রকাশিত হয়েছে। এছাড়া তিনি একাধিক বইয়ের সহ-সম্পাদক।

মৃত্যু 
২০২৩ সালের ১১ নভেম্বর ইমদাদুল হক ক্যান্সারে আক্রান্ত হয়ে ঢাকার বিআরবি হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

বাংলাদেশী শিক্ষায়তনিক
পাবনা জেলার ব্যক্তি
বাংলাদেশী শিক্ষাবিদ
বাংলাদেশী উদ্ভিদবিজ্ঞানী
ঢাকা বিশ্ববিদ্যালয়ের শিক্ষক
ঢাকা বিশ্ববিদ্যালয়ের অধ্যাপক
জগন্নাথ বিশ্ববিদ্যালয়ের উপাচার্য
জন্মের বছর অনুপস্থিত (জীবিত ব্যক্তি)
ঢাকা বিশ্ববিদ্যালয়ের প্রাক্তন শিক্ষার্থী
জাহাঙ্গীরনগর বিশ্ববিদ্যালয়ের উপাচার্য
বাংলাদেশী সরকারি চাকরিজীবী
২০২৩-এ মৃত্যু
বাংলাদেশে ক্যান্সারে মৃত্যু
জওহরলাল নেহরু স্টেডিয়াম (শিলং)

জওহরলাল নেহরু স্টেডিয়াম, স্থানীয়ভাবে পোলো গ্রাউন্ড নামে পরিচিত, হল ভারতের মেঘালয়ের শিলং -এ অবস্থিত একটি ফুটবল স্টেডিয়াম।  এটি প্রধানত ফুটবলের জন্য ব্যবহৃত হয় এবং উল্লেখযোগ্যভাবে আই-লিগে শিলং লাজং ফুটবল ক্লাব হোম ম্যাচ আয়োজন করে। স্টেডিয়ামটিতে ৩০,০০০ দর্শকের বসার ক্ষমতা রয়েছে।

ইতিহাস 
স্টেডিয়ামটি একটি দুই স্তরের স্টেডিয়াম যার মূল স্ট্যান্ডের উপর একটি ছাদ রয়েছে। অ্যাস্ট্রোটার্ফ ২০১২ সালে প্রতিস্থাপন করা হয়েছিল। স্টেডিয়ামটি প্রধানত আই-লিগ এবং শিলং প্রিমিয়ার লিগের ম্যাচ আয়োজন করে। শিলংয়ে পেশাদার ফুটবল খেলার আগে স্টেডিয়ামটি ফুটবল ও চলমান ব্যবহারের জন্য তৈরি করা হয়েছিল। উভয় খেলাই অপেশাদার পর্যায়ে খেলা হতো।

২০০৯ সালে শিলং লাজং এফসি নামে পরিচিত ফুটবল ক্লাবটি ভারতীয় ফুটবল আই-লিগের শীর্ষ-স্তরের পদোন্নতি লাভ করেছিল এবং ফলস্বরূপ নেহরু স্টেডিয়ামটিকে মাঠ হিসাবে ব্যবহার করা শুরু করেছিল। দলটি নিয়মিত খেলাগুলির জন্য ৩০,০০০ দর্শকদেরকে আকর্ষণ করে তুলেছিল।

রেলিগেশনের পর স্টেডিয়ামটি আবার ২০১১ সিজন ফাইনাল রাউন্ডের জন্য আই-লিগের ২য় বিভাগে লাজং খেলার জন্য ব্যবহার করা হয়েছিল। ঘরের মাঠের সুবিধা লাজংকে আই-লিগে উন্নীত করতে এবং পুরোপুরি পেশাদার ফুটবলে ফিরে আসতে সক্ষম হয়েছিল।

২০১১ আই-লিগ ২য় ডিভিশনের পরে ঘোষণা করা হয়েছিল যে নেহরু স্টেডিয়ামের পিচে পরিবর্তন করা দরকার। যখন স্টেডিয়ামটি ২০১১ সালের ২য় ডিভিশনের আয়োজন করেছিল, তখন পিচটি কীভাবে খুব অপ্রস্তুত ছিল তার জন্য এটি সমালোচনার জন্ম দেয়, এমনকি এটি ভারতীয় ফুটবল অধিনায়ক বাইচুং ভুটিয়ার সমালোচনাও করেছিল। ১৭ আগস্ট ২০১১ তারিখে, আনুষ্ঠানিকভাবে ঘোষণা করা হয়েছিল যে মেঘালয় সরকার স্টেডিয়াম সংস্কারের জন্য আনুষ্ঠানিকভাবে  ৫৫,৫০,০০,০০০ দিয়েছিলেন এবং এটির সংস্কারের কাজ শুরু করেছিল। এই কারণে লাজংকে ২০১১–১২ আই লিগ ম্যাচের জন্য অন্য স্টেডিয়ামে যেতে হয়েছিল।

তথ্যসূত্র

বহিঃসংযোগ 
 স্টেডিয়ামের তথ্য 

মেঘালয়ে ফুটবল ভেন্যু
শিলং
মেঘালয়ে খেলার স্থান
শিলং লাজং ফুটবল ক্লাব
প্রতিষ্ঠার বছর অনুপস্থিত
সুনীল কান্তি বোস

সুনীল কান্তি বোস ডাক, টেলিযোগাযোগ ও তথ্য প্রযুক্তি মন্ত্রণালয়ের সাবেক সচিব এবং বাংলাদেশ টেলিকমিউনিকেশন রেগুলেটরি কমিশনের সাবেক চেয়ারপারসন। নিয়ন্ত্রক কমিশনের চেয়ারম্যান থাকাকালীন তিনি বিতর্কিত ইনোসেন্স অফ মুসলিম ফিল্মের কারণে ইউটিউব ব্লক করেছিলেন।

কর্মজীবন 
বসু ১৯৭৯ সালে বাংলাদেশ সিভিল সার্ভিসে যোগদান করেন।

বোস এর আগে বাংলাদেশ সড়ক পরিবহন কর্তৃপক্ষের চেয়ারপারসন হিসেবে দায়িত্ব পালন করেন। তিনি বাংলাদেশ অভ্যন্তরীণ নৌ-পরিবহন কর্তৃপক্ষের সাবেক চেয়ারপারসন। তিনি বাংলাদেশ ন্যাশনাল সায়েন্টিফিক অ্যান্ড টেকনিক্যাল ডকুমেন্টেশন সেন্টারের পরিচালক হিসেবে দায়িত্ব পালন করেন।

বোস ২৩ অক্টোবর ২০১২ তারিখে বাংলাদেশ টেলিকমিউনিকেশন রেগুলেটরি কমিশনের চেয়ারপারসন নিযুক্ত হন। তিনি তিন বছরের মেয়াদে কমিশনের চেয়ারপারসন নিযুক্ত হন। মোহাম্মদ আবু বকর সিদ্দিক বোসের স্থলাভিষিক্ত হয়েছেন ডাক, টেলিযোগাযোগ ও তথ্যপ্রযুক্তি মন্ত্রণালয়ের সচিব হিসেবে। তিনি সংক্ষিপ্তভাবে ২০১২ সালে ইউটিউব নিষিদ্ধ করেছিলেন যাতে লোকেরা ইনোসেন্স অফ মুসলিমস মুভি দেখতে না পায় এবং ২০১৩ সালে এই নিষেধাজ্ঞাটি সরিয়ে দেয়। ছবিটি নেতিবাচক আলোকে ইসলামের নবী মোহাম্মদকে চিত্রিত করেছে। তিনি বাংলাদেশে আদর্শ ব্রডব্যান্ড গতি হিসাবে প্রতি সেকেন্ডে এক মেগাবাইট প্রতিষ্ঠা করেন। তিনি গ্রামীণফোনের সঙ্গে লাইসেন্স সংক্রান্ত বিরোধ নিষ্পত্তির জন্য সরকারের প্রতি আহ্বান জানান।

২০১৫ সালে, বোস সিম কার্ডের পুনঃনিবন্ধন শুরু করেন যেখানে নিবন্ধন থেকে তথ্য অনুপস্থিত ছিল। তিনি দেশের সাইবার নিরাপত্তা বাড়াতে বাংলাদেশ সরকারের প্রতি আহ্বান জানান। তিনি বঙ্গবন্ধু-১ স্যাটেলাইট ক্রয়ের জন্য একটি চুক্তি স্বাক্ষর করেন।

২০১৫ সালের সেপ্টেম্বরে বাংলাদেশ টেলিযোগাযোগ নিয়ন্ত্রণ কমিশনের চেয়ারপারসন হিসেবে শাহজাহান মাহমুদ তার স্থলাভিষিক্ত হন।

২০১৮ সালে, বোস বাংলাদেশের একাদশ সংসদ নির্বাচনের আগে ৩০৭ জন প্রাক্তন আমলা সহ আওয়ামী লীগের প্রতি সমর্থনের প্রতিশ্রুতি দিয়েছিলেন।

তথ্যসূত্র 

জীবিত ব্যক্তি
বাংলাদেশী সরকারি চাকরিজীবী
বেভিন বেকার

বেভিন বেকার (জন্ম ৮ আগস্ট ১৯৩৭) একজন অস্ট্রেলীয় প্রাক্তন দীর্ঘ লম্ফবিদ যিনি ১৯৬০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।

তথ্যসূত্র 

১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
অস্ট্রেলিয়ার অলিম্পিক মল্লক্রীড়াবিদ
অস্ট্রেলীয় পুরুষ দীর্ঘ লম্ফবিদ
জীবিত ব্যক্তি
১৯৩৭-এ জন্ম